Die Alomteenwoordige Vuur | "Is en Wat Was en Wat Kom" – die onbekende karakter van Jesus Christus en Sy Woord
← Voeg niks by – neem niks weg nie!!!
Moenie die slegte dinge goed noem nie – net God se Woord wys 'n definitiewe skeiding →
Posted on September 17, 2011	by 4windkoinonia
Kol 1:18 En Hy [Jesus] is die Hoof van die liggaam, naamlik die gemeente; Hy wat die begin is, die Eersgeborene uit die dode, sodat Hy [Jesus] in alles die eerste kan wees.
Sluit die "alles" in die bogenoemde teks ook die volgende in? – dat Jesus, as God se verkose Een, en Sy liggaam ook die volle omvang van God se toorn ly?
Jes 54:7-8 Vir 'n klein oomblik het Ek jou verlaat, maar met groot ontferminge sal Ek jou vergader. In 'n uitstorting van toorn het Ek vir 'n oomblik my aangesig vir jou verberg, maar met ewige goedertierenheid ontferm Ek My oor jou, sê die HERE, jou Verlosser.
Kan iemand beweer dat hy / sy (of ander), sal die toorn van God wat Jesus gely het, mis en ontsnap? Baie doen dit sonder om te skroom! Kan iemand beweer hy/sy (of ander) deur meer van God se toorn gaan, of sal gaan, as wat Jesus, die Seun van God gegaan het? Baie sê so!
Die lasteraars kan nie sien dat God se liefde vir Sy skepping (ja AL Sy seuns en AL Sy dogters) groot en volmaak is nie. Hulle volg die massa wat glo dat God Sy seuns en Sy dogters sal brand in 'n letterlike vuur vir ewig en altyd, terwyl God self sê dit is iets wat nie eens in Sy hart opgekom het nie:
Deu 12:31 So mag jy nie handel met die HERE jou God nie; want alles wat vir die HERE 'n gruwel is, wat Hy haat, het hulle vir hulle gode gedoen; want selfs hulle seuns en hulle dogters verbrand hulle met vuur vir hulle gode
Hulle kan nie sien Wie die vuur is en wat Hy vermag nie:
HY is die vuur 'wat nie uitgeblus word nie' – God het geen ander vure nie, want Hy is die ALOMTEENWOORDIGE VUUR!:
Mar 9:45-48 En as jou voet jou laat struikel, kap dit af. Dit is beter vir jou om kreupel die lewe in te gaan, as om twee voete te hê en in die hel gewerp te word in die onuitbluslike vuur, waar hulle wurm nie sterf en die vuur nie uitgeblus word nie. En as jou oog jou laat struikel, pluk dit uit. Dit is beter vir jou om met een oog die koninkryk van God in te gaan, as om twee oë te hê en in die helse vuur gewerp te word, waar hulle wurm nie sterf en die vuur nie uitgeblus word nie.